
Jegyzőkönyv
Készült a Dunaszekcső Községi Önkormányzat képviselő-testületének 1997. július 30-án megtartott üléséről.

Papp János műszaki ügyintéző

Ivóvíz szolgáltatásról szóló napirendhez: Csonka Ferenc, Jordán Ferenc a DRV Rt. képviseletében

a lakosság részéről 3 fő

Távol maradt: Tóth András, Galambosi László



Harsányi János (jelezte késését)

Hegedűs György polgármester köszönti a megjelenteket, megállapítja, hogy az ülés határozatképes, mert a megválasztott 11 fő képviselő közül 8 fő jelen van.

Javaslatot tesz a napirendi pontokra, melyeket a testület tagjai vita nélkül elfogadnak:

1.) Tájékoztató az ivóvíz szolgáltatás  helyzetéről

Előadó: DRV Rt. képviselője

2.) A szennyvízberuházás állása, a következő időszak feladatairól tájékoztató

Előadó: MAKROBER  és PURATOR képviselői

3.) Lejárt határidejű határozatok, a két ülés között történt fontosabb eseményekről beszámoló

Előadó: Hegedűs György polgármester

4.) Bán és Társai Bt. kérelme a tábor üzemeltetéséről

5.) Egyebek

6.) Zárt ülésen: fellebbezés elbírálása 

NAPIREND TÁRGYALÁSA

1. napirendi pont: Hegedűs György polgármester köszönti a DRV Rt. megjelent vezetőit. Szükségessé vált a napirend tárgyalása az eltelt első félév során, különös tekintettel a megváltozott vízminőségre. Átadja a szót Jordán Ferencnek.

Jordán Ferenc: A DRV Rt. igen komoly problémákkal küzdött meg az első félévben. A szennyvízcsatorna építés földmunkálatai során sok csőtörést kellett megoldani, melynek gyorsan igyekeztek is eleget tenni. Voltak nehézségek, melyek miatt nem tudták olyan szakszerűen megoldani a problémákat. Idős a vízrendszer, minden kis mozgásra is érzékeny.
A csőtörések miatt is rosszabb lett a vízminőség, hiszen úgy épült, hogy a vízmérőórák elé nem készült visszacsapó, ezért visszaszennyeződött az ivóvíz. A csőtörések miatt el kellett halasztani más munkákat, melyeket igyekeztek pótolni.

(Megérkezik Csonka Ferenc a DRV Rt. vezetője)

Meghibásodott a vízszivattyú, le is ült a teljes rendszer. A hiányzó vízmennyiséget mohácsi vízből pótolták. Próbaüzemet szerettek volna úgyis tartani, hogy el tudják-e látni a másik oldalról a települést. Tapasztalatuk, hogy igen.

Hosszútávon azonban nem ez a cél, a testületnek el kell dönteni, hogy a további lépés, a tevékenység folytatása miként alakuljon.

Csonka Ferenc: A polgármester tájékoztatta, hogy a lakosság jelezte a víz minőségének változását. El akarják kerülni, hogy az a vélemény alakuljon ki, hogy a DRV el akarja adni a vizet Dunaszekcsőnek. A DRV kihasználatlan vízmennyisége kb. 20.000 m3/nap. Dunaszekcső vízfogyasztása ehhez képest elenyésző.

A működtető vagyon felosztása a mai napig nem történt meg, így Dunaszekcső sem kapta meg a szivattyút. Jónéven is vehetik, hogy a DRV pótolta a hiányzó vizet. A víztisztítás technológiája tette tönkre a szivattyút, mert a be-kikapcsolás tönkreteszi az elektromos berendezéseket. 2 szivattyú vásárlása mellett a technológiát is át kellene alakítani. A szivattyú cseréje kb. 1,5 millió forint lenne (nyomócsövet kell cserélni, kábelhosszabbítás is kell, nincs szintérzékelő szonda).
A technológiára 4 verziót ismertet: 
- jelenlegi technológia tartálycserével
4.000.000 Ft

- frekvenciaváló beépítése
2.200.000 Ft

- villamos vezérlésű fojtószeleppel
1.600.000 Ft

- zárt levegőztetős rendszer
2.900.000 Ft

(Harsányi János képviselő megérkezik az ülésre)

Javasolja, hogy maradjon az első módozat, mert az a legbiztonságosabb. A 2. nagyon bonyolult, a 3. a vizes oldalról teszi tönkre a szivattyút, a 4. esetben minden zárt, nehezen üzemeltethető.

A rendszer visszaállítása a helyi kutakra 5,5 millió forintba kerülne. A másik megoldás, hogy marad a DRV-s víz. Az itteni kutak vize meleg, jó táptalaj a baktériumoknak, de nagyon bonyolult a fertőtlenítése. A technológia miatt a fluor nem távolítható el belőle. A regionális vízműből jövő víz keményebb, ez a hibája. Pl. több mosópor kell a mosáshoz.

A két lehetőség közül kell a testületnek választania. A regionális vízzel a községnek az előnye, hogy nem kerül semmibe, a fejlesztésről és karbantartásról nem kell gondoskodnia. Előny még, hogy a saját kút elromolhat, és az még egy költséget jelent. Javasolja, hogy Dunaszekcső csatlakozzon a DRV-re, mert a költségektől így megszabadulhat.

Soha vissza nem térő alkalom a rácsatlakozás, most kell meggondolni, mert nem lesz rá lehetőség a későbbiekben, mert nem lesz szabad kapacitás pár éven belül, hiszen Komló – Pécs vízbázisa kiapad és vissza fognak térni a DRV-hez.

Hegedűs György: Az információdömping után feltenne néhány kérdést: 

· a helyi kutak és technológia ismeretében is pályáztak volna?

· A tartalék szivattyú beépítésével megoldódna-e a probléma?

· Mit jelent az állagmegóvó üzemeltetés?

· A községbe bevezető keskeny csőátmérő miatt hogy hogy nem volt vízhiány?

Csonka Ferenc: A jelenlegiek ismeretében is pályáztak volna. Arról, hogy milyen a rendszer a volt üzemeltetős is meg kellene kérdezni. A Bm. Vízmű jól jövedelmező építő munkát nyert el a helyi rendszer megépítésével. Ráadásul több átvett vizet jelentett be, az igényeket pedig olcsóbb előállítású vízzel tudta megoldani.

A tartalék szivattyú beépítését a fenntartási költségből megoldja, kiadás csak csőcsere és vezetékhosszabbítás lenne.
Az állagmegóvó üzemeltetést akkor említette, amikor a DRV-s vízre áttérést javasolta. A helyi kutakat le kell zárni, 1-2 évente próbaszivattyúzást kell tartani, időnként kompresszorozni.

Jordán Ferenc: Javaslatukkal nem az a cél, hogy a helyi kutak hasznavehetetlenné váljanak. Állagmegóváson értené még a beázások megszűntetését, riasztó berendezés felszerelését.

A polgármester negyedik kérdésére válaszolva elmondja, hogy tanulmányozták a rendszert, és ezt nagy óvatossággal tették. Nem a teljes víz jön Mohácsról, üzemel az itteni kút is.

Dr. Schmidt József: Nem javítható az elromlott szivattyú?

Jól kifundálták a beszámolót. Előbb kellett volna bejelenteni a polgármesternek a problémát, és utána adni a mohácsi vizet.

A dunaszekcsőiek itteni vizet akarnak inni, és ez volt benne az egyezségben is. Nagyon rossz az ivóvíz, ihatatlannak tartja. Vízundora van, és többen vannak így a községben. A keménységnek egyéb következményei is vannak: mosópor, habfürdő, vízkő fokozódás, stb. Ezzel is mind drágább a víz. Most azt mondják, hogy ugyanannyiba kerül a DRV-s víz. Ez nem lehet igaz. Most még esetleg, de jövőre már biztos nem. A fluorral kapcsolatban: amennyivel több a fluor a megengedettnél az a fogaknak sokkal többet használ. 1-2 fluor ártalmas gyerek van csak a községben a fogorvos adata alapján. A baktériumok szaporodását valóban segíti a meleg víz, de egyetlen olyan járvány sem volt a községben, amelynek ez volt az oka.

A legnagyobb problémának azt tartja, hogy testületi meghallgatás nélkül adták a vizet.

Csonka Ferenc: Az üzemzavart nem lehet programozni.

Dr. Schmidt József: Be kellett volna jelenteni a hivatalnak a problémát, adnia a vizet a lakosságnak, és megtárgyalni a továbbiakat. Ezt az egészet koncepcionális megfontolásnak tartja, nem oldották meg a szénszűrő cseréjét, az erős klórozással megutáltatták a vizet a lakossággal. A mi oldalunkról ez így látszik. Mondta is, hogy ez így lesz, csak nem gondolta, hogy ilyen hamar meg merik tenni. 30 éve működik a rendszer, soha nem volt ilyen probléma.

Javasol egy harmadik megoldást: bontsuk fel a DRV Rt-vel az üzemeltetésre kötött szerződést.

Csonka Ferenc: Mindenki azt tételez fel, amit akar. Egy üzemzavart nem lehet ütemezni, az jön. A 30 éves üzemelés után az üzemeltető kész helyzetbe került. A béléscső elkorrodálódhat. Nem hiszi, hogy a technológia így üzemelt. Újra ki kell építeni, az acélszerkezetet szét kell szedni, tömítéseket kell cserélni, az elkorrodálódott dolgokat mind ki kell cserélni.
Nem érti a Képviselő urat, hogy rossz a víz. A szabványnak megfelel, ezt ellenőrzik. Nem érti, hogy honnan jönnek elő a feltételezések, hiszen a testület döntésének megfelelően fogják üzemeltetni a rendszert. Nem érti, hogy mi rosszat tettek, ami miatt szerződést kellene bontani. Megkérdezi a továbbiakra – szabad-e úgy üzemeltetni, hogy a legjobb tudás szerint jól látják el az üzemeltetést? Az önkormányzat hogyan gondolja a továbbit? Ha baj van előbb meg kell kérdezni, hogy mit merjenek csinálni? Nagy bizalmatlanság merült fel, nehogy azt higgyék, hogy nekik kell ez a munka. Javasolja, hogy pályáztassák meg az üzemzavar elhárítását. Megígéri, hogy ezen a pályázaton nem vesznek részt. Ő csak azt vezette elő, hogy hogyan szabaduljon meg a község a további hibáktól.

Jordán Ferenc: Többször is telefonált, de nem tudta elérni a polgármestert. Aki vette az üzenetet, annak nem mondta, hogy nagy baj van, csak tájékoztatta az üzemzavarról és biztosította a folyamatos vízellátásról.

Csonka Ferenc: Ne felejtsék el, hogy a szivattyú nincs az önkormányzat birtokában.

Jordán Ferenc: Tett javaslatot a hibák kijavítására. Ezen technológián még vízvételi lehetőség sincs, valahol el kell kezdeni, félév alatt azonban nem megy minden. Javaslatot tettek, lehet választani. A szénszűrőt a régi üzemeltetőnek ki kellett volna cserélni, mint ahogy az egyiket ki is cserélték.

Dr. Schmidt József: 1 kút működik a kettő közül. Azt nem hiszi el, hogy a községnek csak a 105-át látja el vízzel az 1 kút.

Csonka Ferenc: El kell dönteni, hogy mi az elsődleges! Teljes kapacitással működjenek, vagy vízhiány legyen? 

Dr. Schmidt József: Be volt állítva, hogy ha kevesebb a szekcsői víz, akkor több jöjjön Mohácsról.

Faller János: Ki vette át üzemeltetésre a rendszert? Miért nem volt meg a szivattyú az átvételkor? Mikor kerül a tulajdonunkba? A talajvíz szintjét mennyire fogja emelni a kutak leállása? Mi lehet még az önkormányzaté a működtető vagyonból? Miért nem lehet nyíltan elmondani, hogy nem jó az ivóvíz?

Csonka Ferenc: A szivattyú a működtető vagyon része, mely most kerül csak felosztásra. A komlói polgármester megkereste az önkormányzatot, hogy adjanak meghatalmazást neki a végrehajtásra.

Hegedűs György polgármester javasolja, hogy két hét múlva térjen vissza a képviselő-testület erre a napirendi pontra. Felveszi a felszámoló biztossal a kapcsolatot a működtető vagyon felosztásának helyzetéről. Kéri a DRV Rt. képviselőit, hogy nézzenek utána annak, hogy javítható-e a szivattyú. A működő kút kapacitását növelni kell. Ha vissza lehet állni az eddigi működésre, nem is lesz probléma.
Harsányi János: Lényegre nem jutottak amióta ő megérkezett az ülésre. A vízminőség valóban romlott. Az elromlott kút kiváltására Mohácsról érkezett a víz. Ő is tudja, hogy ami kétszer elromlik, harmadszorra meg kell nézni az okát is, hogy miért.

Csonka Ferenc: A különböző verziók közül kell az önkormányzatnak választania. Gyanúba keveredett azáltal, hogy költségmentes javaslata volt, már bánja, hogy javasolta a DRV Rt. vizét. 
A szivattyú javításra nem kértek ajánlatot. Tapasztalatból tudja, hogy a javítás majdnem annyiba kerül, mint egy új megvásárlása.

Witt László: Először is megköszöni a hibaelhárítást a DRV Rt. vezetőinek. Szeretné, ha a dunaszekcsői víz megtartható lenne, ez a lakosság érdeke is, hogy megmaradjon a víz.

Közbülső javaslata, hogy a lehető legolcsóbban kell üzemeltetni, fenntartani, kiegészíteni hiány esetén Mohácsról. A DRV van olyan helyzetben, hogy pótolni tudja a hiányt.

Csonka Ferenc: Félreértést szeretne eloszlatni. A mohácsi víz is ugyanolyan kútból származik, mint az itteni.

Witt László: Másmilyen, több rétegen keresztül fúrt kút a szekcsői.

Csonka Ferenc: A legelső feladatnak a szivattyú megszerzését tartja.

Jordán Ferenc: A vízminőség oka a rendszerbeli keveredés lehet.

A képviselő-testület legközelebbi ülésén – az utánajárások után – újra napirendre tűzi az ivóvíz kérdését.

A DRV Rt. képviselői távoznak az ülésről, a következő napirendi ponthoz megérkezik Nagy Mihályné Bár község polgármestere, Gál Vilmosné jegyző, Varga Pál a lebonyolító MAKROBER képviselője, Eszes Zsolt a kivitelező PURATOR Kft. képviselője.

2. napirendi pont: Hegedűs György polgármester köszönti az újonnan érkezett vendégeket. A napirendi pont tárgyalására azért kerül sor, hogy tájékoztatást kapjunk az eddig elvégzett munkákról, és tárgyaljunk az ellőttünk álló problémákról.

Varga Pál: A 42,343%-os állami támogatással megvalósuló beruházás műszaki helyzetéről ad tájékoztatást. A kivitelező munkáját műszaki szempontból lehetne ellenőrizni, és javaslatot tesz a számlák kifizetésére.

A tervező Kristály Kft. részleteiben szállítja a tervet, augusztus végéig teljesen elkészül a két község terve. A munka szigorúan a tervek szerint halad, a kritikus helyeken van csak változás. Bár községben a kivitelezést végző alvállalkozó vállalta, hogy az Árpád utca kivételével kész lesz a munkálatokkal, elér a szennyvíztisztító telepig. A főúton a főnyomó vezetékkel elkészültek, az út helyreállítása a következő feladat.

Dunaszekcsőn elkészült a Béke, Bem, Tinódi, Kinizsi, Ady, Újvárosi utca vezetéke, feltöltötték vízzel, a vizsgálati eredmény az építési naplóban feljegyezve. A kevés hibát kijavították. A Szabadság téren az átemelőt meg kell építeni, hogy a kamerapróbát meg lehessen csinálni, mely a legtökéletesebb módszer.
A község déli végén is megkezdték a munkát, el is jutottak a benzinkútig, útfelbontás nélkül. A munkát úgy kell ütemezni, hogy tavaszra szennyvíz jusson el a tisztítótelepig, mert annak beállítása hosszadalmas, egy komoly vegyi üzem .

Faller János: Nem tért ki Varga Pál arra, hogy az utak azért nincsenek helyreállítva az említett utcákban, mert az átemelő nélkül nem lehet elvégezni a kamerapróbát, és addig pedig nem lehet a helyreállítást befejezni. Borzalmasak a viszonyok abban a körzetben, ezért sürgeti az átemelő beépítését, hogy a kamerapróbát el lehessen végezni.

Hegedűs György: Olyan aszfaltréteg kerül az útra, mely nem azonnal, hanem néhány nap múlva köt csak meg. Több helyen féltek a lakók, hogy a járda alá kerül a vezeték. Erre nem kerül sor, így nyugodtabbá vált a hangulat. A Móricz Zs. utcában pl. a padka és az árok közé került a vezeték.

Varga Pál: A Petőfi S. utcában volt olyan kérés, hogy a szuterinba kérik a leágazást. Ezt megtiltotta, épülethez nem nyúlhatnak a bevezetés során. 

A teljes befejezést megelőző mozzanat, hogy a kivitelező tervet készít arról, hogy hol fektette le a vezetéket. Ennek pontosnak kell lennie, hogy a későbbiekben ne legyen probléma. A községben pontosan kell tudni, hogy hol mennek a vezetékek.

Harsányi János: Konkrétan mi a vélemény a helyreállításról. Amit eddig betonoztak, azt az eső miatti lefolyó víz elvitte. A tömörítésről többször elmondta, hogy nem végzik el. Meg is van az eredménye, mert ahol betonoztak, ott el is tört a lesüllyedő föld miatt. Teljes napot rááldozott, és megfigyelte, hogy nem tömörítenek. A csövek lefektetése sem volt szakszerű, sőt szakszerűtlennek tartja, legalább felül homokágy kellett volna. A csövek víztartási próbája lehet, hogy jó volt, de a szakszerűtlen elhelyezés miatt lehet probléma. A tükröt úgy kell megcsinálni, hogy minden stimmeljen. A tömörítés pedig nem volt meg, ezt higgyék el. 

Még a kezdet kezdetén vagyunk, meg kell fogni a dolgokat. 

A helyreállítás felelőtlenül történik, rámegy egy teherautó és mindennek vége. Esőzés után minimális helyreállítást kell csinálni, mert nem lehet személygépkocsival közlekedni.

Varga Pál: A kamerázás benne van a költségben, a megszervezése a kivitelező dolga. A kivitelezővel a napi gondokat, melyeket a hivatalból továbbítottak, folyamatosan megbeszéli. Rövidesen helyreállítási bejárást fognak tartani, a kivitelezőnek átadási dokumentációt kell produkálnia.

Eszes Zsolt: Javasolja, hogy Harsányi János vegyen részt a kamerás vizsgálatokban.

Szödényi István: Pletyka szinten hallotta a leszúrt pálcát, mellyel igazolták, hogy nem megfelelő a tömörítés.

Witt László: Ezt ő végezte el, videofelvételen meg is örökítették. A kezdeti problémáktól eltekintve, mint az intéző bizottság tagja jelezheti a hibákat a műszaki ellenőrnek.

Kérdése, hogy lehet-e kérni bekötést telek esetében.

Varga Pál: Beépítetlen ingatlanra nem lehet kérni a bekötést.

Witt László: A helyreállított szakaszon megfigyelte, hogy a helyreállított út keskenyebb, mint az eredeti. Lehet-e visszarakni útalapba a felbontott útkövet?

Az ultrahangos tömörítés-vizsgálatnál részt vehet-e? A téli időszakban hogyan tervezik a munkát?

Eszes Zsolt: A helyi viszonyokat és az időjárást is figyelembe véve tervezik a téli időszak munkáit. Amennyiben van javaslata, kéri, hogy azt írásban tegye meg.

Varga Pál: Mindenhol az eredeti állapotot kell visszaállítani. A téli időszakra kérte a kivitelezőt, hogy kerüljék el a bonyodalmakat, inkább csússzanak át a munkák tavaszra.
Eszes Zsolt: A beruházás pénzügyi helyzetéről ad tájékoztatást. Az első 4 csatornázási számláját valamint a szennyvíztisztító telep 1 számláját az önkormányzatok kiegyenlítették. Az önkormányzatoknak az állami céltámogatást kivéve valamennyi támogatást meg kell előlegeznie. Ezek: Vízügyi Alap támogatása, Területfejlesztési támogatás. Ugyancsak meg kell előlegezni az ÁFA-t is. Valamennyi pénz visszaérkezik bizonyos átfutási idő után. 

A Környezetvédelmi Alaphoz benyújtott pályázaton sajnos nem nyert a két önkormányzat, de újra beadásra kerül. A jelenlegi helyzetben úgy tűnik, hogy az 1997 év teljesül műszakilag és anyagilag. A visszaérkező támogatások, az ÁFA valamint a társulati hitel fedezetet fog nyújtani a számlák kiegyenlítésére.

Varga Pál: Kéri, hogy a szennyvíztisztító telep jövendőbeli üzemeltetőjének kiválasztásával foglalkozzon a közeljövőben a testület.

Hegedűs György: A Dunántúli Naplóban megjelent az ÖKOADÓ-val kapcsolatos újságcikk. Várható volt, hogy ezen a téren is lép az állam. Valamennyi rész-falugyűlésen beszéltünk valamilyen lehetőségről, mely elkerülhető, ha megépül a községben a csatornarendszer.

Faller János: A Dunaszekcső-Bár Viziközmű Társulat 710 fővel alakult meg. Az OTP Mohácsi Fiókjánál intézte a hitelfelvételt. A hitel összege 22.961.000 Ft. A hitelfelvételhez szükséges összes anyagot beadták az OTP-hez, már csak az elbírálás van hátra.

A lakosság – valamennyi lakóház – értesítést kapott arról, hogy a Mohács és Vidéke Takarékszövetkezet Dunaszekcsői Fiókjában meg lehet kezdeni a befizetéseket, akár egy összegben, akár 600 Ft-os havi részletre 10 éven keresztül. A dunaszekcsőiek közül a mai napig 277 fő fizetett, ebből 62 fő egy összegben. A Társulat számláján a mai napon 4.283.000 Ft van. A jogi személyek befizetésére is rövid időn belül sor kerül.
A Társulat kb. 30.000.000 Ft-tal tud hozzájárulni a beruházás megvalósításához. 

A csatorna-beruházással kapcsolatban további információ, kérdés, hozzászólás nem hangzott el. A megjelent vendégek eltávoztak az ülésről.

3. napirendi pont: Hegedűs György polgármester elmondja, hogy augusztus 1-től kezdődően 3 hónapon keresztül 5 főt foglalkoztathat az önkormányzat a Zrínyi utcai árok, a TÜZÉP-nél a patak, valamint a benzinkúttól a vízelvezetés megoldására.
A Tűzoltószertár első helységének bontása megkezdődött, ezzel a balesetveszély megszűnik. Ezt közhasznú munkások végzik. 

Az Alszögben készül a támfal, nemsokára be is fejezik. 

A Duna magas vízállása okozott nálunk is problémát. A Felső-Dunasoron az új tulajdonos - nem rossz szándékkal – parkosítást végzett a háza előtt, parkolót alakított ki, melyhez elhordta a földet. A vízszint emelkedése miatt ide homokzsákokat raktunk, megakadályozva, hogy elöntse az utcát. A lefolyók maradtak csak ki, melyeket éjszakára az ott lakók az odakészített zsákokkal elzártak.
Augusztus 5-én a Tárcaközi bizottság képviselői jönnek községünkbe, ellenőrizni a munkákat, felmérni a további igényeiket.

Guzsván Lajosné: Az újonnan épített támfal fölött még mindig életveszélyesnek van nyilvánítva a lakóépület? Lenne rá vevő, de így nem értékesíthető egyenlőre. Ennek utána kellene járni.

34/1997. (VII.30.) Kt. számú határozat
A két ülés között történt fontosabb eseményekről

A képviselő-testület a két ülés között történt fontosabb eseményekről szóló tájékoztatót tudomásul veszi.

4. napirendi pont: (Az ülés kezdete előtt írásban is kiadva a képviselő-testület tagjainak.
Hegedűs György: A kérelmet áttanulmányozta, konkrét dolgokat szeretne hallani a bérlettel kapcsolatban. Kéri, hogy – mivel pénzügyi ajánlat nincs a kérelemben – nyilatkozzanak a bérlet pénzügyi részéről. Véleménye szerint a kérelemben azért nem szerepel ajánlat, mert ugyanannyi, mint a jelenlegi bérlőé. Felhívja a figyelmet, hogy a Tábormester Bt. szerződése jelenleg is érvényben van.

Bán Ferencné: Az ajánlatuk ugyanannyi, mint a jelenlegei bérlőé.

Hegedűs György: Az eddigi bérlők minden követelménynek megfelelnek, a szerződés bontásra az egyedüli lehetőség, hogy a szerződés lehetőséget ad a bontásra minden év augusztus 15-ig.

Dr. Schmidt József: Valóban nincs ok a szerződésbontásra, eddig a bérlő minden elvárásnak megfelelt.

Felhívja a kérelmezők figyelmét arra, hogy amennyiben elnyerik a bérleti jogot, újra kell minden szakhatósági engedélyt beszerezni a működéshez. Külön felhívja a figyelmüket a fizetési határidőkre.

Faller János: Ha a helyi vállalkozó ugyanazokkal a feltételekkel vállalja a működtetést, akkor a helyi vállalkozót kell támogatnia a képviselő-testületnek.
Guzsván Lajosné: Örül, hogy helyi vállalkozás szeretné üzemeltetni az önkormányzati tulajdonban levő tábort. Támogatja a kezdeményezést, javasolja a helyi vállalkozás kérelmének elfogadását. A kérelmezők gyerekként, felnőttként ott voltak, szívügyüknek tekintik a tábort, jobban odafigyelnek a problémákra. 

A helyi gazda odafigyelését nem pótolhatja a több pénz.

Harsányi János: Véleménye, hogy többen fognak a táborba menni, ha helyi vezetője lesz.

Hetényi Ádám: Támogatja a helyi vállalkozás kérelmének elfogadását.

Szödényi István: Azonos feltételek esetén a helyi vállalkozást támogatja.

Több kérdés, hozzászólás nem volt, a képviselő-testület 8 szavazattal 1 tartózkodással az alábbi határozatot alkotta:

35/1997. (VII. 30.) Kt. számú határozat
a balatonmáriafürdő-alsói tábor bérletéről

A képviselő-testület a Bán és Társai Bt. részére bérbe adja az önkormányzat tulajdonában lévő balatonmáriafürdő-alsói tábort 92.000 Ft+ÁFA/hó bérleti díjért egy évi időtartamra.

A szerződés részletei megegyeznek a korábbi szerződésben foglaltakkal.

Határidő: 1997. szeptember 1-1998. augusztus 31.

                Szerződéskötésre: 1997. szept. 1.

Egyebek:

Hetényi Ádám: Beszámol arról, hogy a németországi Immenstaad általános iskolájának 22 tanulóját és 2 kísérő pedagógusát látták vendégül. Nagyon kedves vendégek voltak, a mi gyerekeinknek hasznos volt a találkozó, mert gyakorolhatták a nyelvet.

A nyilvános ülésnek több napirendi pontja nem volt, a képviselő-testület zárt ülésen folytatta munkáját.

Kmf.


Hegedűs György
Pest Éva


Polgármester
jegyző 

Dunaszekcső Község Polgármestere

8/1997.

Meghívó
A Dunaszekcső Községi Önkormányzat képviselő-testülete 1997. július 30-án 16-órai kezdettel ülést tart, melyre meghívom.

Az ülés helye: Községháza tanácsterme

Napirendi pontok:

1.) Lejárt határidejű határozatok, két ülés között történt fontosabb események

Előadó: Hegedűs György polgármester

2.) Tájékoztató az ivóvíz-szolgáltatás helyzetéről – tekintettel az új szolgáltató féléves tevékenységére

Előadó: DRV Rt. képviselője

3.) A szennyvízberuházás állása, a következő időszak feladatairól tájékoztató

Előadó: Makrober Kft. képviselője

4.) Egyebek

Dunaszekcső, 1997. július 23.



Hegedűs György 



Polgármester

Targy: Kérelem

Alulirolt Ban Katalin, a Ban és Tarsai BT képviseletében azzal a kéréssel
fordulok a Dunaszekeséd Kozssgi Onkormanyzat Képviseldtestiiletéhez, hogy az
Onkorminyzat tulajdondban levd Balatonmiriafirdd-alsd Hullam u. 225, szam
alati [fjusagi tabort 1998 junius 24-t61 augusztus 6-ig s7erzodesben rogzitett
feltételekkel a Ban ¢s Tarsai BT részére bérbeadni sziveskedjen.

indokolds:

Helyi székhelyl gazdasagl tarsasagunknak  tarsasagi szerzddés  alapjan
modjaban il mmlldshnly szolpdltatas és didkétkeztetés tevekenység folylatasa,
amelyet 2 jovaben betétt tarsasagunk  ténylegesen folytami  kivan nyari
diaktaboroztatds keretében. Ehhez szdmitunk a Dunaszekeséi Onkormanyzat
Képvisclotestiileténck tamogatdsara, a fent nevezett terilet bérbeadasa kapesan, s
eziltal a helyi vallalkozasok segitesére is lehetoség nyilik.

A Ban és Tarsai BT csaladi vallalkozas, és a tarsasag tagja Ban Ferencng, aki a
Dunaszekesdi Altaldnos Iskola pedagdgusa immar kozel hisz éve szervezi ¢s
bonyolitja  az Altalanos lskola gyermektaborait, tehat nagy tapasztalatial
rendelkezik e téren

Kerjik indokaink figyelembe vételét. Kérelmink kedvezd elbiralasaban bizva
usztelertel:

Dunaszekeso, 1997, julius 28.

-

